CELEX: 32007R0634
Language: ro
Date: 2007-06-07
Title: Regulamentul (CE) nr. 634/2007 al Comisiei din 7 iunie 2007 privind autorizarea selenometioninei produsă de Saccharomyces cerevisiae NCYC R397 ca aditiv alimentar (Text cu relevanță pentru SEE)

8.6.2007   
            
            
               RO
            
            
               Jurnalul Oficial al Uniunii Europene
            
            
               L 146/14
            
         
      REGULAMENTUL (CE) NR. 634/2007 AL COMISIEI
   
   din 7 iunie 2007
   privind autorizarea selenometioninei produsă de Saccharomyces cerevisiae NCYC R397 ca aditiv alimentar
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede că aditivii utilizați în hrana animalelor sunt supuși autorizării și definește motivele și procedurile de acordare a unei astfel de autorizări.
            
         
               (2)
            
            
               A fost depusă o cerere de autorizare pentru preparatul menționat în anexa la prezentul regulament, în conformitate cu articolul 7 din Regulamentul (CE) nr. 1831/2003. Această cerere a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea privește autorizarea preparatului de selenometionină produs de Saccharomyces cerevisiae NCYC R397 ca aditiv alimentar pentru toate speciile, pentru a fi clasificat în categoria de aditivi „aditivi alimentari”.
            
         
               (4)
            
            
               Autoritatea Europeană pentru Siguranța Alimentară (denumită în continuare „autoritatea”) conchide în avizul său din 5 decembrie 2006 că selenometionina produsă de Saccharomyces cerevisiae NCYC R397 nu are un efect nociv asupra sănătății animale, a sănătății umane sau asupra mediului (2). Aceasta a conchis totodată că selenometionina produsă de Saccharomyces cerevisiae NCYC R397 nu prezintă nici un alt risc care ar putea, în conformitate cu articolul 5 alineatul (2) din Regulamentul (CE) nr. 1831/2003, să excludă autorizarea. Conform avizului respectiv, utilizarea preparatului poate fi considerată ca fiind o sursă de seleniu bio disponibil și îndeplinește criteriile privind un aditiv alimentar pentru toate speciile. Avizul autorității recomandă măsuri corespunzătoare pentru siguranța utilizatorilor. Autoritatea nu consideră necesar să formuleze cerințe specifice privind supravegherea posterioară introducerii pe piață. Prezentul aviz confirmă totodată raportul privind metoda de analiză a aditivului pentru hrana animalelor, transmis de laboratorul comunitar de referință instituit prin Regulamentul (CE) nr. 1831/2003.
            
         
               (5)
            
            
               Evaluarea acestui preparat indică faptul că sunt îndeplinite condițiile de autorizare stabilite la articolul 5 din Regulamentul (CE) nr. 1831/2003. Prin urmare, ar trebui autorizată utilizarea preparatului în cauză, în conformitate cu modalitățile prevăzute în anexa la prezentul regulament.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Preparatul specificat în anexă, aparținând categoriei „aditivi alimentari” și grupului funcțional „compuși din oligoelemente”, este autorizat ca aditiv pentru hrana animalelor în condițiile prevăzute în prezenta anexă.
   Articolul 2
   Prezentul regulamentul intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 iunie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 268, 18.10.2003, p. 29. Regulament, astfel cum a fost modificat prin Regulamentul (CE) nr. 378/2005 al Comisiei (JO L 59, 5.3.2005, p. 8).
   
      (2)  Opinion of the Scientific Panel on Additives and Products or Substances used in Animal Feed on the safety and efficacy of the product Selenium enriched yeast (Saccharomyces cerevisiae NCYC R397) as a feed additive for all species in accordance with Regulation (EC) No 1831/2003. Adopted on 5 December 2006. The EFSA Journal (2006) 430, p. 1-23.
   
      ANEXĂ
      
         
                     Numărul de identificare al aditivului
                  
                  
                     Numele titularului autorizației
                  
                  
                     Aditiv
                  
                  
                     Compoziție, formulă chimică, descriere, metodă de analiză
                  
                  
                     Specia sau categoria de animale
                  
                  
                     Vârstă maximă
                  
                  
                     Conținut minim
                  
                  
                     Conținut maxim
                  
                  
                     Alte dispoziții
                  
                  
                     Sfârșitul perioadei de autorizare
                  
               
                     Conținut maxim de element (Se) în mg/kg de hrană completă cu un conținut umed de 12 %
                  
               
                     Categorie de aditivi alimentari. Grupa funcțională: compuși din oligoelemente
                  
               
                     „3b8.11
                  
                  
                     —
                  
                  
                     Selenometionină produsă de Saccharomyces cerevisiae
                     
                     NCYC R397 (drojdie selenizată neactivată)
                  
                  
                     
                                  
                              
                              
                                 
                                    Caracterizarea aditivului:
                                 
                                 Seleniu organic, îndeosebi selenometionină (63 %) cu un conținut de 2 000-2 400 mg Se/kg (97-99 % de seleniu organic)
                              
                           
                                  
                              
                              
                                 
                                    Metoda de analiză
                                     (1)
                                 
                                 Efectul Zeeman în cuptor de grafit prin spectrometrie de absorbție atomică (SAA) sau hidrid SAA
                              
                           
                  
                     Toate speciile
                  
                  
                     —
                  
                  
                      
                  
                  
                     0,50 (total)
                  
                  
                     
                                 1.
                              
                              
                                 Aditivul trebuie încorporat în furajele combinate pentru animale prin utilizarea unui preamestec.
                              
                           
                                 2.
                              
                              
                                 Pentru siguranța utilizatorilor: în timpul operațiunii, utilizatorii trebuie să dispună de protecție respiratorie, ochelari de protecție și mănuși.
                              
                           
                  
                     28.6.2017
                  
               
      
         (1)  Descrierea detaliată a metodelor de analiză este disponibilă pe website-ul al laboratorului comunitar de referință, la următoarea adresă: www.irmm.jrc.be/html/crlfaa/”